Europa este epicentrul pandemiei: A depășit jumătate de milion de decese cauzate de COVID-19.
Europa are azi 500.069 de decese, iar de la începutul lunii octombrie este considerată epicentrul pandemiei. Pe locul doi se situează America Latină și Caraibe cu 477.404 morți. SUA rămâne pe locul trei la numărul total de decese cu 321.287 de morți.
Azi, 17 decembrie 2020, Europa a devenit prima din lume care a înregistrat un total de peste jumătate de milion de decese COVID-19, relatează Barron’s.Bilanțul a fost publicat de AFP în cursul zilei de azi și a fost realizat cu ajutorul bilanțurilor dezvoltate de unitățile sanitare.Europa este considerată epicentrul pandemiei încă din luna octombrie. Alături de ea este și SUA care a înregistrat cifre record în ceea ce privește numărul de îmbolnăviri și de morți.Europa a ajuns la un total de 500.069 de decese și, tot de la începutul lunii octombrie, Europa are cele mai multe îmbolnăviri zilnice.Pe locul doi la numărul total de decese, după Europa, se află America Latină și Caraibe cu 477.404 morți, iar pe locul trei este SUA cu 321.287.Asia se află pe locul patru cu un total de 208.149 de decese. În timp ce Orientul Mijlociu a raportat 85.895 de morți, iar Africa un total de 57.423 de decese.